Kampung Lingga

Daerah Lingga merupakan sebuah daerah yang berada dalam Bahagian Sri Aman, Sarawak. Lingga merupakan sebuah kampung pedalaman yang masih membangun dan sememangnya memerlukan pembangunan bagi kepentingan penduduk yang mediami kawasan tersebut. Dalam pilihan raya ADUN tahun 2006, Lingga telah diletakkan sebagai kerusi baru yang dinamakan DUN Lingga (ADUN kini Hajjah Simoi Peri). Jarak antara Lingga ke Pekan Sri Aman ialah dalam lingkungan 50 kilometer. Sepanjang perjalanan Lingga ke Sri Aman kita akan diperlihatkan suasana kampung dan beberapa buah perkampung rumah panjang masyarakat Iban. Majoriti penduduk Lingga terdiri daripada masyarakat Islam. 

Terdapat banyak tarikan yang terdapat di Lingga, antaranya adalah Gunung Lesung yang mampu menarik perhatian peminat-peminat alam sekitar dan juga peminat yang suka acara lasak seperti mendaki gunung. Di samping masyarakat Melayu terdapat juga masyarakat Iban yang sama-sama mendiami kawasan perkampungan Lingga, kehidupan aman dan harmoni. 

Dari segi pendidikan Lingga hanya mempunyai sebuah sekolah Kebangsaan dan sebuah Sekolah Jenis Kebangsaan (C) Chung Hua, Lingga. Bagi menyambung pelajaran pelajar-pelajar kawasan ini terpaksa pergi ke Pekan Sri Aman. Keperluan untuk mendirikan sekolah menengah sangat penting bagi masyarakat Lingga yang rata-ratanya terdiri daripada kalangan ibu bapa yang miskin dan tidak mampu untuk menghantar anak-anak mereka ke sekolah menengah ke Pekan Sri Aman. Akibat daripada itu banyak berlaku keciciran pelajar setelah tamat pengajian di peringkat sekolah rendah.

Lingga sebenarnya mampu dijadikan sebagai pelabuhan singgah kerana berada di Muara Sungai Batang Lupar yang menghadap Laut Cina Selatan. Tambahan Lingga terlindung daripada tiupan kencang angin monsun. Seandainya penerokaan lebih lanjut dilakukan di persekitaran Gunung Lesung pasti industri perlancongan bertambah rancak. Penduduk di sekitar akan dapat membuka inapan keluarga dan jualan makanan kepada para pelancong.

Etimologi
Sejarah
Demografi
Jumlah penduduk mengikut kumpulan etnik di Daerah Kecil Lingga, Malaysia, 2010.

Bil.  Etnik  Jumlah  Peratusan (%)1 Iban 2,235  64.152 Melayu 1,069 30.683 Cina 95 2.734 Bumiputera Lain 37 1.065 Bukan Warganegara 22 0.636 Melanau 14 0.407 Bidayuh 5 0.148 India 4 0.119 Lain-Lain 3 0.09 JUMLAH 3,484 100

Pentadbiran
Daerah kecil ini ditadbir oleh Pejabat Daerah Kecil Lingga di bawah seliaan Majlis Daerah Sri Aman (MDSA).

Ekonomi
Aktiviti pertanian merupakan sumber ekonomi utama penduduk Lingga. Antara produk yang diusahakan ialah padi, lada, getah, damar dan rotan. Sayur-sayuran dan buah-buahan juga diusahakan secarah kecil-kecilan. Aktiviti perikanan yang turut dijalankan sebagai sumber ekonomi menjadikan Lingga terkenal dengan ikan terubok. Ikan ini diperolehi mengikut musim, dua kali setahun. Aktiviti keusahawanan juga dijadikan sumber ekonomi dan contoh produk tempatan yang lahir dari aktiviti ini ialah produk Rempah 5 Serangkai atau Rempah Anak.

Kemudahan Awam Lain
Mahkamah Undang-Undang dan Penguatkuasaan Undang-Undang
 Balai Polis Lingga, Jalan Kampung Hilir.

Penjagaan Kesihatan
 Klinik Kesihatan Lingga. Dibina pada tahun 1987 dan masih menggunakan bangunan asal sehingga sekarang.

Lain-Lain
 Jabatan Pendaftaran Negara
 Jabatan Pertanian 
 Jabatan Perikanan
 PDK (Pusat Pemulihan Dalam Komuniti)
 PAWE (Pusat Aktiviti Warga Emas)
 PEDi (Pusat Ekonomi Digital) 

Pendidikan
Tiada kampus Institut Pengajian Tinggi Awam (IPTA) atas  swasta (IPTS) di Lingga setakat ini. Antara institusi persekolahan menengah, rendah dan pendidikan awal yang ada di daerah kecil ini ialah :
 Sekolah Kebangsaan Lela Pahlawan
 Sekolah Jenis Kebangsaan (C) Chung Hua, Lingga
 Sekolah Kebangsaan Engkranji
 Tabika KEMAS
 Pusat Sedidik

Tarikan

Pautan luar 
 Lokasi Kampung Lingga di Peta Google
  Sila klik untuk gambar Kampung (Tengah) Lingga di Peta Google

Rujukan

Lingga